P r e d k l a d a c i a    s p r á v a

	Ministerstvo obrany Slovenskej republiky predkladá z vlastnej iniciatívy  na rokovanie vlády Slovenskej republiky „Návrh na zrušenie úlohy B. 1 z uznesenia vlády Slovenskej republiky č. 38 zo 17. januára 2001“.

	Uvedeným uznesením vlády Slovenskej republiky bolo uložené „ministrovi obrany v spolupráci s ministrom vnútra, ministrom hospodárstva a ministrom zahraničných vecí predložiť na rokovanie vlády v termíne do 1. decembra 2001 návrh právneho predpisu upravujúceho vysielanie ozbrojených síl SR mimo jej územia na mierové operácie humanitárneho charakteru a pobyt ozbrojených síl iných štátov na území Slovenskej republiky“.

	Zrušenie uvedenej úlohy sa navrhuje vzhľadom na legislatívny stav rozpracovanosti návrhu zákona o ozbrojených silách Slovenskej republiky, ktorý bude komplexne upravovať problematiku ozbrojených síl Slovenskej republiky a vzhľadom na platnú právnu úpravu ustanovenú v čl. 86 písm. l) a v čl. 119 písm. o) Ústavy Slovenskej republiky.

	Predkladaný návrh na zrušenie úlohy nebude mať finančný, ekonomický, environmentálny vplyv, ani vplyv na zamestnanosť.